open-index/open-wikipedia-markdown huggingface dataset:
Vlaams Blok

**Vlaams Blok** var et høyrepopulistisk politisk parti i Belgia, grunnlagt i 1978. Det ble nedlagt i 2004 etter at Belgias høyesterett hadde avgjort at partiet var rasistisk.

## Historie
Grunnleggerne av Vlaams Blok hadde nære forbindelser til pro-fascistiske krefter under annen verdenskrig. Partiets mål var uavhengighet for Flandern, og de var imot staten Belgia. Partiet var en ledende kraft i den militante flamske bevegelsen. Det er likevel blitt beskrevet som et euronasjonalistisk parti.

Partiet stod særlig sterkt i Antwerpen-provinsen, hvor det fikk 33 % oppslutning og var største parti i bystyret. Det var det femte største partiet i Belgias parlament, med 11,6 % på landsbasis og 17,9 % av stemmene blant flamske velgere. Det hadde dermed 18 seter i det føderale parlamentet. Ved valget i 2004 ble partiet nest størst i det flamske delstatsparlamentet, med 24,1 % av stemmene og 32 representanter.

Senere samme år ble partiet dømt av Belgias høyesterett for å fremme rasisme. Dette var den direkte årsaken til at partiet ble oppløst, men dets program er likevel i stor grad videreført i Vlaams Belang.

## Kjente medlemmer
* Gerolf Annemans
* Lode Claes
* Filip Dewinter
* Karel Dillen
* Roeland Raes
* Frank Vanhecke

## Referanser


## Eksterne lenker
* 
* 
* https://web.archive.org/web/20180829151909/http://www.vl-onafhankelijk.org/
* https://web.archive.org/web/20110223222339/http://www.flemishrepublic.org/
Associazione Pizzaioli e Similari

**Associazione Pizzaioli e Similari** (**APES**) er en organisasjon stiftet i 1981 for å utvikle kvaliteten i de europeiske og italienske kjøkken, med spesiell fokus på pizza.

Foreningen utgir bladet *Pizzapress Pubblico Capriccio*, som sendes til over 30&nbsp;000 pizzeriaer og restauranter over hele verden. APES holder også kurs for pizzakokker og jobber for å fremme pizzakultur.

I Norge har Stabburet reklamert med at to av deres frossenpizzaer er «godkjent av Det italienske pizzabakerlauget». Det har imidlertid fremkommet at APES aldri tidligere har godkjent så mye som en eneste pizza, hverken i fersk eller frossen tilstand.

## Eksterne lenker
* APES &ndash; offisielt nettsted
Tristeingrunnen

**Tristeingrunnen** er en grunne, eller et undervannsskjær, omtrent en nautisk mil sør av Tristein i Færder kommune. Dybden er her omtrent 2&nbsp;m. Grunnen ligger i Færder kommune i Vestfold fylke.

De største båtene i Færderseilasen må runde Tristeingrunnen.
Charlie Parker

**Charles Parker jr.** (1920–1955), også kjent under kallenavnene **Bird** og **Yardbird**, var en amerikansk jazzsaksofonist (altsaksofon) og komponist.

Ved siden av Dizzy Gillespie (trompet) og Thelonious Monk (piano) er han en av bebopens viktigste musikere, både som interpret og som skaper av stilen. Han hadde en så sterk innflytelse på jazzhistorien at den vanligvis blir inndelt i *perioden før* og *perioden etter* Charlie Parker. Hans lederrolle i utviklingen av moderne jazz kan sammenliknes med Louis Armstrongs rolle i tradisjonell jazz og var dermed en av de viktigste i det 20. århundre. Parker blir vanligvis betraktet som en av de største jazzmusikere noensinne, på nivå med Louis Armstrong, Duke Ellington, Miles Davis, Lester Young og Coleman Hawkins. 
Charlie Parker er opphavet til en rekke standardlåter, som «Anthropology» og «Blues For Alice».

Han fikk tidlig i karrièren kallenavnet «Yardbird», som ble forkortet til «Bird». Mange refererer til Parker som den moderne jazzens far, siden hans påvirkning på jazz er uvurderlig. Nær hver eneste seriøse jazzmusiker etter ham har på et eller annet tidspunkt studert hans tilnærming til melodikk og harmonikk og absorbert mye av stilen hans.
Til tross for at han var en levende legende blant medmusikere, fikk Parker aldri den anerkjennelsen han hadde fortjent og levde stort sett i fattigdom. Charlie Parker var langt forut for sin tid, men døde i 1955 i en alder av 34 år, som et resultat av hans heroin-misbruk.

## Film
* *Bird*. Regi: Clint Eastwood, . 161 min, med Forest Whitaker som Charlie «Bird» Parker.

## Komposisjoner
* *Ah-Leu-Cha*
* *Anthropology*
* *An Oscar for Treadwell*
* *Another Hairdo*
* *Back Home Blues*
* *Ballade*
* *Billie´s Bounce*
* *Bird gets the Worm*
* *Bird of Paradise*
* *Bloomdido*
* *Blue Bird*
* *Blues for Alice*
* *Buzzy*
* *Card Board*
* *Celerity*
* *Chasing the Bird*
* *Cheryl*
* *Chi Chi*
* *Confirmation*
* *Constellation*
* *Cosmic Rays*
* *Dewey Square*
* *Dexterity*
* *Diverse*
* *Donna Lee* (med Miles Davis)
* *Fast Blues*
* *Kim*
* *Klaun Stance*
* *Ko-Ko*
* *Laird Baird*
* *Leap Frog*
* *Marmaduke*
* *Merry-go-Round*
* *Moose the Mooche*
* *Mohawk*
* *My little Suede Shoes*
* *Now´s the Time*
* *Ornithology*
* *Parker´s Mood*
* *Passport*
* *Perhaps*
* *Quasimodo*
* *Red Cross*
* *Relaxing with Lee*
* *Scrapple from the Apple*
* *Shaw Nuff* (med Dizzy Gillespie)
* *She Rote*
* *Si Si*
* *Steeplechase*
* *The Bird*
* *Thriving from a Riff*
* *Visa*
* *Warming up a Riff*
* *Yardbird Suite*

## Minnesmerke
* Nattklubben *The Birdland* i New York er kalt opp etter ham.
* Ei statue av Charlie Parker ble i  reist i Kansas City.
* Phil Woods, en kjent amerikansk saksofonist, spilte inn en konsert til ære for Parker.
* I  regisserte Clint Eastwood den biografiske filmen *[[Bird (film fra 1988)|Bird]]*.

## Se også
*  om og av Charlie Parker

## Referanser


## Kilder
* Bird Lives 

## Eksterne lenker
* 
* 
* 
* birdlives.co.uk 
* Charlie Parker diskografi
* Lydklipp og notat om Parker
* Tribute Page
* Biografi i ''Jazzine''
Odessa (andre betydninger)

**Odessa** kan vise til:

* Odesa i Ukraina.
* Odessa (Delaware) i USA.
* Odessa (Florida) i USA.
* Odessa (Missouri) i USA.
* Odessa (New York) i USA.
* Odessa (Texas) i USA.
* Odessa (Washington) i USA.
* Odessa (Ontario) i Canada.
* Odessa (Saskatchewan) i Canada.
* ODESSA, en angivelig organisasjon.
Fengshen Yanyi

***Fengshen yanyi*** er en klassisk roman som ble til på 1500-tallet i Kina. Den er en slags historisk roman, og handlingen er lagt til overgangen mellom Shang-dynastiet og Zhou-dynastiet, ca. 1050 f.Kr. 

Det antas at romanen ble forfattet enten av Xu Zhonglin (døde i 1566) eller av Lu Xixing (død 1601). Den er en av de viktigere litterære talemålsskinesiske verker i guder-og-demoner (*shenmo*)-sjangeren skrevet på Mingdynastiets tid (1368–1644). Den er på 100 kapitler og ble først publisert i bokform mellom 1567 og 1619. En annen kilde mener førsteutgivelsen var i  1605. Verket inneholder elementer fra historie, folklore, mytologi, legender og fantasi.

Det dreier seg for det meste om kampen mellom den fordervede Shang-herskeren Shang Zhou og den fremadstormende Zhou-lederen kong Wu. Selv om dette er en fantasifull roman av relativt ny dato, bygger den på muntlig og skriftlig overlevert, eldgammelt materiale om taoistiske helter og guder, monstere og ånder som hjelp kong Wu mot den onde hersker, eller som bistod den onde kong Zhou mot den hersker som hadde mottatt det himmelske mandat. 

Anstiftet til det av sin konkubine, reveånden Daji, myrder kong Zhou sine tro ministre og til og med sin egen sønn. Etter Shang-styrets sammenbrudd, kong Zhous selvmord og Kiang Ziyas eksorsisme av den onde Daji, kan kong Wu belønne sine nærmeste hjelpere med deler av sitt nye kongedømme. Slik ble Zhou-dynastiets føydalsystem til. De døde og drepte helter, også de som kjempet på fiendesiden, får en plass i et mytisk gudepantheon. 

Romanen bringer en lang rekke skildringer av slag der hovedpersonene ikke bare kjemper med vanlige våpen, men også med ord. De endeløse bataljene gir boken et monotont preg, selv om forfatteren har med uventede elementer som f.eks. å introdusere taoistiske trollmenn og presentere buddhistiske guddommer.

## Fotnoter

## Referanser


## Litteratur
* .

## Eksterne lenker
*
Democrazia Cristiana

**Democrazia Cristiana** (DC) var et kristendemokratisk politisk parti i Italia. Partiet dominerte italiensk politikk i hele etterkrigstiden.

Partiet ble stiftet i 1942, som en etterfølger til Partito Popolare Italiano. Blant partistifterne var Alcide De Gasperi. Ved de første frie valgene etter den andre verdenskrig ble Democrazia Cristiana største parti i Italias parlament. Democrazia Cristiana hadde statsministeren sammenhengende frem til 1981.

Partiet var tett knyttet til Den katolske kirke og forsvarte Lateranoverenskomstens ordning mellom kirke og stat. Partiet var sterkt antikommunistisk og pådrivere for europeisk integrasjon og større spredning av eiendom og kapital.

Democrazia Cristiana appellerte til en bred middelklasse av bønder, kjøpmenn, småbedriftseiere, kontorister og selvstendige håndverkere. Partiet hadde sterk støtte fra katolske lekmannsorganisasjoner og fagforeninger. Partiets indre liv var preget av mektige fraksjoner, som trakk politisk mot høyre og venstre, men tyngdepunktet lå i sentrum. Fraksjonene utnyttet ofte sin politiske makt til klientelisme.

Da Democrazia Cristianas raknet etter en serie korrupsjonssaker i 1990-årene, førte det til en omveltning av Italias partisystem. Democrazia Cristiana ble oppløst i 1994 og formelt etterfulgt av Partito Popolare Italiano.

## Se også
* Italias historie under republikken

## Referanser


## Eksterne lenker
*
ODESSA

***Organisation der ehemaligen SS-Angehörigen*** (**ODESSA**) – norsk: *organisasjon av tidligere SS-medlemmer* – er angivelig et nettverk opprettet av tidligere SS-offiserer mot slutten av andre verdenskrig for å hjelpe nazister med å rømme fra krigsoppgjøret.

Nettverket er angivelig basert i Buenos Aires og hadde forbindelser til Tyskland, Sveits, Italia og Vatikanstaten, og skal ha hjulpet Adolf Eichmann, Josef Mengele, Erich Priebke og mange andre krigsforbrytere med å søke tilflukt i Latin-Amerika.

Den amerikanske Counterintelligence Corps, som drev med kontraspionasje, ble i 1946 eller 1947 oppmerksomme på organisasjonen ODESSA. Dette var et undergrunnsnettverk som ble opprettet av SS-offiserer og som fungerte som et nettverk mellom ulike organisasjoner. Desto flere naziforbrytere som begynte å flykte, desto mer presset dette nettverket myndighetene i Argentina til å gjøre noe. Dette førte igjen til gode kontakter mellom Argentina og Tyskland i 1944.

Historieprofessor Gerald Steinacher skriver i boken *Nazis auf der Flucht. Wie Kriegsverbrecher über Italien nach Übersee entkamen* (Studien Verlag, 2008) at ODESSA ikke er noe annet enn en myte. Den tyske historikeren Wolfgang G. Schwanitz skriver at ODESSA var reelt nok og en betegnelse brukt av USAs etterretning fra 1947. Flere hundre amerikanske etterretningsrapporter fra 1947 av bruker betegnelsen ODESSA og er Schwanitz mener det neppe er oppdiktet av amerikanske agenter. Schwanitz mener at ODESSA i det minste var en paraplyorganisasjon eller en felles plattform for samarbeidende grupper eller individer. 

## Se også
* HIAG

## Referanser
Fisker

**Fiskere** er personer som har fangst av fisk som yrke (yrkesfiskere) eller hobby (sportsfiskere). Som regel benyttes tittelen om yrkesfiskere i fiskerinæringen, som har fiske som sin primære inntektskilde.

## I Norge
Ved utgangen av 2015 var det cirka  yrkesfiskere (hvorav cirka  med fiske som hovedyrke) og cirka  fartøy i Norge, og næringen innbringer årlig cirka (per 2014)  kroner i eksportinntekter

## Referanser




## Eksterne lenker
* Utdanning.no sin yrkesbeskrivelse av fisker
KNM «Vidar» (N42)

**KNM «Vidar»** er en av to båter bygget i «Vidar»-klassen, KNM «Vidar» (N52) og KNM «Vale» (N53). KNM «Vidar» ble levert Sjøforsvaret som minelegger i 1977, og seilte med skarpe miner frem til 1991. Fartøyet var den gang utstyrt med synkeminer, sonar og torpedoer. Fartøyet ble utrustet som kommandofartøy og gjorde tjeneste som det i NATOs stående minerydderstyrke MCMFORNORTH i 2004 og 2005.

Fartøyet tilhører ikke lenger Sjøforsvaret men ble solgt til sjøforsvaret i Litauen i 2006. Hun har fått navnet Jotvingis og er brukt som kommandofartøy.

## Trivia
Vidar og Vale er sønner av Odin i norrøn mytologi.

## Litteratur

*

## Eksterne lenker
* mil.no om KNM Vidar
Kong Wu av Zhou

**Kong Wu av Zhou** (kinesisk: 周武王, pinyin: *Zhōu Wŭ Wáng*, eller *Wu Wang*, *kong Wu av Chou*, død 1043 f.Kr.) var den første hersker over det kinesiske Zhou-dynastiet. Noen kilder hevder at han døde i en alder av 93 år, andre hevder 54 eller 43. 

Zhou Wu Wang hadde en bror ved navn Zhou Gong Ji, som hadde sønnen Bailing. Bailing ble gjort til hertug av Jiang i Gushi (sør i dagens Henan).

## Litteratur
* 
*
Oljefat

**Oljefat** er emballasje for oljeprodukter og andre væsker. I Norge har oljefat ofte blitt brukt til distribusjon og oppbevaring av flytende smøreprodukter. 

## Volum
Oljefat i Norge de siste 50 årene har rommet 208 liter væske (eksakt 55 US gallons; 208.197648 liter). Det er ikke dermed gitt at de alltid har blitt fylt med de 208 liter som det oppmålte salgsprodukt det skulle emballere eller oppbevare. Standardmål ute var 55 US gallons.

Det er verdt å merke seg at norske oljefat ikke samsvarer med måleenheten fat (engelsk "barrel") som brukes i internasjonal oljeomsetning. Denne enheten tilsvarer 159 liter (eksakt 42 US gallons; 158.987295 liter).

## Oljefat i Bibelen
Fra Det nye testamente, evangeliet etter Lukas i historien om «den kloke forvalteren» hører vi utsagnet «Hundre fat olje», og i evangeliet etter Johannes brukes *anker* i fortellingen om bryllupet i Kana. *Anker (bat)* og *fat* regnes som synonymer og skal ha rommet noe som tilsvarer ca. 306 liter.

## Annen bruk
Tradisjonelle oljefat er framstilt i jern og har god holdbarhet. Tomme oljefat har derfor ofte blitt brukt om igjen for å samle opp regnvann, til avfallsforbrenning, som musikkinstrument og som griller etter at de har blitt delt i to.

### Oljefat som musikkinstrument
Oljefat som musikkinstrument ble utviklet på Trinidad i tidlig etterkrigstid. Bruken spredte seg raskt til å omfatte store deler av engelsktalende Vest-India. Musikken kalles steelband-musikk.

Musikkinstrumentet lages ved å skjære et oljefat tvers over. Dette glødes, og lokket hamres til med tonefelter. «Skjørtelengden» bestemmer klang og tonehøyde. Denne kan justeres oppover ved å kutte vekk. Dypere klang krever derfor at en begynner på nytt med et annet fat. Det krever både intuisjon, erfaring og et godt toneøre for å lage gode «steel-band-drums».

Også det norske rockebandet Kaizers Orchestra bruker gamle oljefat som slagverk i sine konserter. 

## Se også
*Fat, en måleenhet for volum tilsvarende 158,99 liter
*Tønne, en sylinderformet beholder. Kan også vise til:
** Tønne (flatemål), en gammel måleenhet for flateinnhold
** Tønne (flytende varer), en gammel måleenhet for volum på flytende varer, smør og fisk
** Tønne (tørre varer), en gammel måleenhet for volum på tørrvarer
Tresfjord

**Tresfjord** er et tettsted og ei bygd  i Vestnes kommune i Møre og Romsdal. Bygda, som ligger ved Tresfjorden, er et kjent turmål, og fjellet Lauparen (1&nbsp;434 moh.) tiltrekker seg fotturister fra hele landsdelen. Det ble før 2017 regnet som et eget tettsted, og oppfylte kriteriene på nytt fra 2021.

Tresfjord har en liten karateklubb, som har vist gode resultater nasjonalt. Geir Magne Brastad har mottatt medaljer i så vel EM som i US Open.

Tresfjord er stedet hvor TINEs Ridder-ost produseres.

## Tidligere kommune

Fra 1922 til 1964 var Tresfjord navnet på en kommune i Møre og Romsdal som ble etablert i 1899 under navnet Sylte.

Fra 1837 var stedet en del av Vestnes formannskapsdistrikt. Kommunen ble skilt ut som en egen enhet med navnet Sylte (uttales Silté) kommune 1. januar 1899. Den hadde da 1&nbsp;408 innbyggere.

Den 28. april 1922 ble kommunenavnet ved kongelig resolusjon endret fra Sylte til Tresfjord.

Den 1. januar 1964 ble Tresfjord kommune slått sammen med Vestnes til den nye Vestnes kommune. Tresfjord hadde ved sammenslåingen 1&nbsp;319 innbyggere.

## Kommunikasjon

I perioden 1828 til 1835 ble det bygget en bygdeveg fra Gjermundnes til Tresfjord.

## Kjente tresfjordinger
*Jakob Kjersem (1925–2009), OL-deltaker i friidrett
*Ronny Wilhelm (født i 1975), skuespiller og artist i gruppen Great Garlic Girls

## Se også
*''Et lite stykke Thailand'', dokusåpe fra Vestnes kommune.

## Eksterne lenker
* 
*Historiske arkiv etter Tresfjord kommune  på Arkivportalen
Sylte (tidligere kommune)

:*«Sylte» har [[Sylte|flere betydninger]]*

**Sylte** er en tidligere kommune i Møre og Romsdal, opprinnelig (fra 1837) del av Vestnes formannskapsdistrikt. Sylte ble skilt ut som egen kommune 1. januar 1899. Den hadde da 1&nbsp;408 innbyggere.

28. april 1922 ble kommunenavnet ved kongelig resolusjon endret fra Sylte til Tresfjord. Kommunen er i dag del av Vestnes kommune.

Bygdeveien fra Gjermundnes til Tresfjord ble etablert i årene 1828 til 1835.
Universal Mobile Telecommunications System

**Universal Mobile Telecommunications System** (eller **UMTS**) er en teknologi for tredje generasjons mobiltjenester **([[3G]])** i mobilnett, og anvendes for å tilby overføring av data og bilde fra eller til mobiltelefoner. Det ble tatt i bruk kommersielt fra 2001, først i Japan av DoCoMo.

UMTS ble utviklet for å utfylle mobilstandarden GSM, som brukes for mobil taletelefoni over hele verden. Radiokommunikasjonssystemet i UMTS er basert på kodet kanalaksess (CDMA), mens delen som ruter samtaler bygger på tidsdelt kanalaksess (TDMA). 

UMTS øker overføringshastigheten for data i forhold til i GSM-nettet, i første omgang til 384 kilobits pr. sekund (kbps). Fra 2007 bygger Telenor og Telia ut såkalt *turbo-3G* med HSDPA-teknologi, som utvider UMTS-nettets datakapasitet til ca. 2 megabits pr. sekund (Mbps).

UMTS sendes vanligvis i 2100 Mhz-båndet, og på den frekvensen er rekkevidden kortere enn i 900- og 1800 MHz båndene, som brukes for GSM. Konsesjonene som ble utlyst i mange europeiske land ved årtusenskiftet forutsatte at WCDMA skulle benyttes for å sikre at man kunne benytte samme utstyr (mobiltelefon) i alle land.

## UMTS i Norge
I Norge ble fire UMTS-lisenser tildelt i 2000, men bare Telenor og Telia Norge har bygget noe nett. Teleoperatøren Enitel gikk konkurs som følge av at selskapet ikke maktet forpliktelsene knyttet til UMTS-utbygging.  Tele2 fikk den fjerde lisensen, bygget ca. 20 basestasjoner i Oslo, og leverte deretter lisensen tilbake. 

Operatøren 3 fikk noe senere en lisens, men har foreløpig ikke bygget noe nett. De har fått utsettelse til 2012 med utbyggingen. I 2008 fikk også Mobile Norway lisens, og de har startet utbyggingen uten at nettet foreløpig har kommet på lufta. Mobile Norway eies av Network Norway og Tele2 og på denne måten er Tele2 tilbake som UMTS-operatør (Tele2 solgt til Telia i 2014, og Tele2 har ingen tilstedeværelse i Norge lenger. ICE er den tredje operatøren i Norge som har lisens)

Det ble opprinnelig stilt strenge krav til geografisk og befolkningsmessig dekningsgrad for UMTS, men nye konsesjonshavere underlegges ikke lenger så strenge utbyggingskrav.

Nordisk Mobiltelefon Norge fikk senere med sitt Ice.net konsesjon til å benytte CDMA2000-teknologi i 450 MHz båndet. Denne teknologien gir langt større rekkevidde per sender – inntil 300 km – mens UMTS normalt har en rekkevidde på 1,5-3 km. Pr. 2019 er 3G under utfasing.
Torsnes (Østfold)

:*For andre betydninger av Torsnes, se [[Torsnes]].*

**Torsnes** er et tettsted i Fredrikstad kommune. Det var fra 1837 del av Borge formannskapsdistrikt.

1. januar 1910 ble Torsnes skilt ut som egen kommune med 1&nbsp;466 innbyggere.

1. januar 1964 ble de høytliggende sjøområdene sør for Øra med Hesteholmen i Torsnes slått sammen med deler av Borge samt Fredrikstad og Glemmen kommuner til Fredrikstad kommune. Resten av Torsnes ble slått sammen med resten av Borge til den nye Borge kommune.

1. januar 1994 ble Borge kommune slått sammen med Fredrikstad, Kråkerøy, Onsøy og Rolvsøy kommuner til den nye Fredrikstad kommune.

På Torsnes finnes herregårdene Torsø og Nes, som har vært åsted for viktige politiske beslutninger i Norges historie. Nes tilhørte for eksempel den dansk-norske adelsslekten Bildt i middelalderen.

Den gamle norske adelsslekten Bolt har også sitt utspring i Torsnes. Dens stamfar Alv Sigerstad Bolt holdt til på herregården Sigerstad i nåværende Fredrikstad.

Folkets Hus ble opprinnelig bygget i 1902 men etter en storbrann i 1995 gikk hele huset tapt. Et nytt hus ble bygget og innviet på nøyaktig samme sted i 1996. 

Det bodde 1994 personer i Torsnes i 2011.

## Referanser
Måløybrua

**Måløybrua** forbinder Vågsøy i Kinn med fastlandet, og er en del av riksvei 15. Brua har totalt 34 spenn og total lengde er  meter, med to midtspenn på 125 meter og en minste fri seilingshøyde på 42 meter. Ved åpningen var den Norges nest lengste veibru, siden Hardangerbrua ble åpnet 2013 ligger den på åttendeplass.

Byggingen av Måløybrua startet i november 1971, og den ble offisielt åpnet 11. juni 1974 av kong Olav V, men allerede i desember 1973 kunne de første bilene kjøre over.

Det var en rimelig bruløsning i sin tid, med en pris på drøye 32 mill. kr. Finansieringen var bompenger, men nedbetalingen ble ferdig tre år før tiden og opphørte 1. august 1984.

Måløybrua er bygget for å tåle vind på opptil  I begge ender av brua er det satt opp tavler som viser aktuell vindstyrke, og den har flere ganger vært stengt på grunn av for stor vindstyrke.

Når vinden blåser fra en spesiell kant, «synger» brua på enstrøken C.

## Se også
*Liste over broer i Norge
*Liste over broer i Norge etter lengde

## Referanser
Arne Haugestad

**Arne Haugestad** (1935–2008) var en norsk jurist. Han var høyesterettsadvokat, ekspedisjonssjef i Justisdepartementet, sjef for Fengselsstyret og sorenskriver på Lillehammer. Haugestad var daglig leder for Folkebevegelsen mot norsk medlemskap i EEC fra 1970 til 1973 og forsvarer for Arne Treholt fra 1985 til 1992.

## Liv og virke
Arne Haugestad var sønn av høyesterettsadvokat Einar Haugestad (1903–1984) og Ellen Margareta Thelin (1908–99). Han flyttet til Oslo som tolvåring og tok examen artium der i 1954. 1960 avla han juridisk embetseksamen. Han var formann i Det Norske Studentersamfund i 1961 og leder av Norsk Studentunion i 1958. Han ble gift i 1959 med Anne Lise Jahr (1936–2006), datter av handelsmann Erling Jahr (1901–1957) og Olaug Hestnæs (1907–1986).

Haugestad var daglig leder for Folkebevegelsen mot norsk medlemskap i EEC fra 1970 til 1973 og forsvarer for Arne Treholt fra 1985 til 1992.

Mens han var ekspedisjonssjef i Justisdepartementet og sjef for Fengselsstyret i perioden fra 1975 til 1980, hadde han ansvaret for kriminalmeldingen under justisminister Inger Louise Valle fra Arbeiderpartiet. Der ble det foreslått tiltak som ville ha ført til atskillig reduksjon i bruk av fengselsstraff. Meldingen nedtonet det individuelle ansvaret og den allmennpreventive begrunnelsen for straff. I stedet la den større vekt på sosiale årsaker til lovbrudd.

## Lekkasjesaken
Haugestad forbindes spesielt med lekkasjesaken som førte til at Per Borten måtte gå av som statsminister. Det var under en flyreise i 1971 at Borten ba Haugestad om å lese et fortrolig notat der det framgikk at et fransk kommisjonsmedlem mente Norge ikke burde søke om medlemskap da motstanden i folket var meget sterk. Innholdet i notatet ble slått stort opp i *[[Dagbladet]]*, og det førte til en intens kildejakt. Flere mente at Haugestad måtte være kilden, og Borten tok flere ganger kontakt med ham om dette. Haugestad forsøkte å berolige ham. 

«Borten synest ikke å forstå at det vesentlege ikkje er kor vidt Haugestad er kjelde for Dagbladet, eller om han sjølv er kjelde gjennom Haugestad. Hovudproblemet for Borten er at han har vist Haugestad papiret, og det forstår han ikkje.»

Det ble senere klarlagt at det ikke var Haugestad, men Ole N. Hoemsnes som var Dagbladets kilde.

At Hoemsnes var kilden, var lenge ukjent for Borten. Hoemsnes tok en prat med ham om dette i 1971, og spurte først om Borten kunne ha vist det fortrolige dokumentet til EF-motstandere. Det benektet han. «Hoemsnes har skrivi at det da svartna for auga hans. […] Hoemsnes har påstått at dersom Borten hadde fortalt han om hva som hadde skjedd på flyet, ville han ha orientert han om si rolle og vori med på å finne ein utveg til å sette han utanfor mistanke. [… ] Men da statsministeren nekta for ei viktig faktisk opplysning, som Hoemsnes hadde fått av Vassbotn i ein samtale 23. februar, klarte han ikkje å vere fortruleg overfor Borten.»

## Bibliografi
* 
* 

## Referanser


## Eksterne lenker
* 
* Om Folkebevegelsen mot norsk medlemskap i EEC. Intervju med daglig leder Arne Haugestad. (I prg.: "Politisk kvarter")
Lugar

**Lugar** betegner et kombinert oppholds- og soverom for mannskap eller passasjerer ombord på skip. 

## Passasjerlugarer
På passasjerskip var det tidligere vanlig med klassedelte lugarer, på store skip opptil 3 klasser. Standard og beliggenhet på lugarer, forpleining, fellessalonger og dekksareal ble avspeilt i klassifisering og billettpris. 

Klassedelingen finnes fortsatt på mange skip, men inndelingen i 1., 2. og 3. klasse er forlatt. I tråd med tidens markedsføringsterminologi finnes det gjerne et stort tilbud av «vanlige» lugarer eller «turistklasse» og dyrere alternativer som «rederlugarer», suiter eller «business class», helt parallelt til det som tilbys på hotell.

Praksis er gjerne slik at jo høyere opp i skipet, og jo større lysflate og areal lugarene har, desto høyere er billettprisen. Utvendige lugarer er dyrere enn innvendige (uten dagslys). Lugarer med utsikt (og eventuelt privat dekksplass) tverrskips er dyrere enn tilsvarende langskips. Lugarer med 4 køyer uten koøye/ventil på dekk under vannflaten er (der de finnes) det rimeligste lugartilbudet. 

## Mannskapslugarer

På passasjerskip er mannskapslugarene gjennomgående plassert i mindre attraktive og salgbare deler av skipet som i de fremre seksjonene av selve skroget og i umiddelbar tilknytning til service- eller maskinrom med aktivitet store deler av døgnet og et visst støynivå.  

På laste- og tankskip trenger man ikke ta samme hensyn til disse faktorene, men lugarplasseringen og -størrelsen speiler ofte det enkelte besetningsmedlems plass i hierarkiet ombord på skipet. Det samme gjør antall personer som innkvarteres på hver lugar.

På 1950-tallet hadde tankskip fremdeles to overbygninger, én midtskips og én akterut. På disse var offiserslugarene samlet midtskips, mens mannskapslugarer (og maskinrom) var plassert akter. 

På skoleskip og enkelte marinefartøyer har man gjerne felles sove-, spise- og oppholdsrom for hele mannskapet. Et slikt rom kalles banjer.
Shaquille O’Neal

**Shaquille Rashaun O'Neal** (født 1972) er en amerikansk tidligere basketballspiller som spilte i NBA. O'Neal er 2,16 meter høy og veide nesten 150&nbsp;kg da han spilte, og har gjennom sin karriere vært en av de største stjernene i den amerikanske basketballigaen. Han er kjent for å ha brukt sin styrke og størrelse til å score poeng nære kurven, og for å ta returer. Han blir, til tross for sin stjernestatus, sett på som en av de dårligste skytterne i NBA. O'Neal ble kåret til ligaens mest verdifulle spiller i 2000.

## Spillerkarriere

O'Neal debuterte i NBA for Orlando Magic i 1992 og ble samme sesong kåret til ligaens beste nykommer («Rookie of the Year»). Etter fire sesonger i Orlando gikk han til Los Angeles Lakers sommeren 1996, hvor han ble lagkamerat med en annen superstjerne, Kobe Bryant. Selv om de to stjernene sjelden kom overens, vant Lakers tre NBA-mesterskap på rad mellom 2000 og 2002.

O'Neal forlot Lakers sommeren 2004, angivelig på grunn av samarbeidsproblemene med Bryant, og signerte for Miami Heat.

Fire år senere, i februar 2008, ble han byttet mot Shawn Marion og Marcus Banks til Phoenix Suns.

Etter mye spekulasjoner rundt at O'Neal skulle skifte klubb, ble han den 24. juni 2009 byttet fra Phoenix Suns til Cleveland Cavaliers og sluttet seg til spilleren LeBron James, som spilte på laget på denne tiden. Cleveland Cavaliers måtte gi fra seg Sasha Pavlovic, Ben Wallace, 500 000 dollar og Cavaliers' andre valg i NBA-draftet i 2010 for å få O'Neal.

Sommeren 2010 mistet han kontrakten med Cleveland Cavaliers, og han stod med det uten kontrakt. Mange sportseksperter sa at grunnen til at han var uten kontrakt i flere måneder var fordi han krevde en lønn som var høyere enn 5 millioner dollar i året og en avtale som gjør at han skulle starte kamper for laget. Mange mente at dette var urealistisk med tanke på at han var 38 år og det faktum av at O'Neal aldri har vært noe særlig god til å løpe, og da særlig ikke god til dette i hans senere år av basketkarrieren. 4. august samme år signerte han en kontrakt med Boston Celtics der han vil tjente i overkant av 2,75 millioner dollar på to år.

## Utmerkelser

## OL-medaljer
* OL 1996  Atlanta: **Gull** i basketball med USA

## Karriere utover basketball
Shaquille O'Neal har, i tillegg til å være blant de mest kjente basketballspillerne gjennom tidene, også prøvd seg som skuespiller i filmene *[[Blue Chips]]* og *[[Kazaam]],* i tillegg til animasjonsfilmer, musikkvideoer og TV-serier. O'Neal har også vært på en rekke talkshow og realityshow, som *[[NBA Ballers]]*, *[[Punk'd]]* og *[[Shaq Vs.]]*

I tillegg er O'Neal ekstra kjent for sine utsagn utenfor basketballbanen, og han er en vanlig mann å imitere. O'Neal snakker med dyp stemme og til tider veldig monotont. O'Neal kommer ofte med en vits i sine intervjuer, og i TV-innslaget «SportsCentre Top 10 – Shaq Top 10 Quotes» sa programlederen: «Stick a michrophone in the big Diesel's face, and you never know what you're gonna get.»

## Referanser


## Eksterne lenker
* 
* 
* 
* 
* 
*
Karl Malone

**Karl Malone** (født 24. juli 1963) er en tidligere amerikansk basketballspiller. Han spilte 19 sesonger i NBA &ndash; for Utah Jazz 1985-2003 og for Los Angeles Lakers 2003-2004. Han var også med på det amerikanske OL-laget («Dream Team») i 1992 og 1996.

Malone hadde kallenavnet «The Mailman» fordi han «alltid leverte varene». Han ble kåret til ligaens mest verdifulle spiller i 1997 og 1999, og er med sine 36928 poeng spilleren med nest flest scorede poeng i NBAs historie. Han klarte imidlertid aldri å vinne et NBA-mesterskap. Malone og hans lagkamerat John Stockton ledet Utah til NBA-finalen i 1997 og 1998, men begge gangene tapte laget mot Michael Jordan og hans Chicago Bulls.

I 2003 signerte Malone for Los Angeles Lakers i et siste forsøk på å vinne NBA-tittelen. Laget tapte imidlertid finaleserien mot Detroit Pistons, og Malone mistet mesteparten av sesongen med skade. Han la opp året etter.

I 2010 ble kom han inn i Naismith Memorial Basketball Hall of Fame.

## OL-medaljer
* OL 1992  Barcelona: **Gull** i basketball med USA 
* OL 1996  Atlanta: **Gull** i basketball med USA

## Referanser


## Eksterne lenker
* 
* 
*
Jean-Claude Trichet

**Jean-Claude Trichet** (født 1942) er en fransk økonom. Frem til 2011 var han president for Den europeiske sentralbanken (ESB).

Trichet studerte ved eliteuniversitetet École nationale d'administration (ENA). Som leder av skatteetaten tjente han siden 1987 under fem franske statsministre. I 1993 ble han president for den franske sentralbanken, og 1. november 2003 ble han president for ESB i Frankfurt am Main. Han etterfulgte da Wim Duisenberg.

Trichet er tildelt Karlsprisen for 2011.

## Referanser


## Eksterne lenker
*
École nationale d’administration

**École nationale d'administration** (**ENA**) var en fransk høyskole som særlig utdanner ledere for den franske statsadministrasjonen. Den ble grunnlagt i 1945. Det er en av Frankrikes fremste eliteskoler, og de som har studert der kalles *énarques*, enarker.

Skolen lå tidligere i Paris, men er nå i all hovedsak flyttet til Strasbourg nær den tyske grensen for å understreke dens europeiske dimensjon og som ledd i en desentraliseringspolitikk. Statsminister Édith Cresson fikk igjennom at høyskolen skulle flyttes i 1992, og flyttingen skjedde gradvis frem til 2005.

ENA har sterkt preget fransk politikk og industri, og enarkene blir ofte kritisert for å monopolisere høye posisjoner og være arrogante og teknokratiske. Valéry Giscard d'Estaing, Jacques Chirac, Alain Juppé, Lionel Jospin, Jean-Claude Trichet og Dominique de Villepin har alle begynt sin karrière ved ENA.

Av omkring 3&nbsp;000 kvalifiserte søkere tas årlig opp 120. De forplikter seg til å arbeide minst ti år i den franske statstjenesten. Alle tidligere enarker (pt. ca. 5&nbsp;500) er oppført i fortegnelsen *annuaire*.

ENA tar også opp et antall utenlandske studenter, de fleste av disse er tyske.

## Referanser


## Eksterne lenker
*
Wim Duisenberg

**Willem Frederik (Wim) Duisenberg** (født 9. juli 1935 i Heerenveen, død 31. juli 2005 i Orange) var en nederlandsk økonom og bankmann. Han var president for Den europeiske sentralbanken (ESB) i Frankfurt am Main fra 1998 til 2003.

Han studerte ved Universitetet i Groningen, og tok doktorgraden over temaet økonomiske følger av nedrustning. Mellom 1973 og 1977 var han finansminister i Nederland, arbeidet deretter for en privat bank og ble president for den nederlandske sentralbanken (1982–1994).

I 1998 ble han valgt til den første presidenten for ESB. Hans viktigste konkurrent til stillingen var franskmannen Jean-Claude Trichet, som etterfulgte ham høsten 2003.

Duisenberg ble funnet død i sitt eget hjem i Orange i Frankrike 31. juli 2005.

## Referanser
Johanna Schwarz

**Johanna Wilhelmina Schwarz** (født 31. mai 1931 i Østerrike, død 5. september 1996) var en norsk forfatter. 

## Bakgrunn og virke
Hun ble født i Østerrike men flyktet som barn til Sverige for å unnslippe jødeforfølgelsene. Schwarz kom til Bergen i 1961, der hun ble ansatt som universitetslektor i svensk språk og litteratur og var lektor på Voss i 7 år før hun kom til Kongsberg i 1975.

I Norge leverte hun fast dagsaktuelle, kommenterende dikt («dagsedlar») til avisene *[[Orientering (avis)|Orientering]]* og *[[Klassekampen]]*. I 1970-årene engasjerte hun seg i ml-bevegelsen, og skrev blant annet prologen til AKP(m-l)s offentlige møte i Bergen da partiet ble stiftet i 1973.

Schwarz beskrives som en kulturell løsarbeider og kunne på egen hånd holde liv i flere solidaritetsbevegelser med sin bakgrunn og mangeslungne engasjement. Hun var jødisk flyktning, nesten blind, katolikk, kommunist, svensktalende i Norge og forfatter.

Johanna er mest kjent som forfatter og har gitt ut flere diktsamlinger. Hun har også gitt ut barnebøker, en av dem var *Labyrinten*, som handlet om svaksynte.

Noen av hennes tekster har blitt tonsatt, blant annet på albumet *Trollflir* (MAI 7806), der Asbjørn Eldens og Johanna Schwarz' dikt og dagsedler framføres av Jon Arne Corell, sammen med blant andre Lars Klevstrand.

*Johanna Schwarz vei* på Kongsberg har fått hennes navn. En byste av Schwarz utført av billedhuggeren Marit Wiklund har fått plass i Kongsberg bibliotek.
## Bibliografi
* *Labiryntår* &ndash; lyrikk (1965)
* *Spårvagnslektyr* &ndash; lyrikk (1968)
* *Människa på heltid* &ndash; (1973)
* *Dagsedlar* &ndash; (1974)
* *Dagsedlar och nidvisor* &ndash; (1976)
* *Fånge i vapenhus* &ndash; (1977)
* *Mönja : dagsedlar och andra dikter* &ndash; (1980)
* *Labyrinten. En bildebok for blinde og seende barn* &ndash; barnebok (1980) (sammen med Marit Wiklund)
* *Stifinneren* &ndash; noveller (1983)
* *Requiem for Barthel* &ndash; (1985)
* *Dyndkongens datter. En barnehistorie* &ndash; barnebok (1986)
* *Johannas bok* &ndash; (1991)
* *Sølvfuglen* &ndash; (1991) (sammen med Mette Newth)
* *Ararat* &ndash; (1995)

;Drama 
* *Philemon og Baucis* &ndash; hørespill, NRK Radioteatret (1977)
* *Lucy Straat* &ndash; hørespill, NRK, Radioteatret (1989)

## Referanser


## Eksterne lenker
* ''Marxist og kristen - Johanna Schwarz'', program fra NRK, 19. september 1976
Europé (katt)

**Europé** (EUR), som også kalles **europeisk korthår** og, av WCF, **keltisk korthår** (KKH), er en katterase som er basert på den svenske huskatten.

## Historikk
Opphavet til rasen europé går helt tilbake til Roma under keisernes tid. Romerne spredte sin kultur over hele Europa, og kattene fulgte med dem.

Rasen har hatt tilhold i Sverige siden  400-tallet, og derfor fikk den navnet *svensk huskatt*. Senere fikk den navnet europeisk korthår, men i dag går den under navnet europé.

Frem til 1982 ble europé klassifisert som britisk korthår. Den ble da godkjent av FIFé som egen rase, og den fikk en effektiv start som «fiks ferdig» rase, med innarbeidet standard og fargevarianter, samt avlsmateriale med kjent historikk. På tross av denne fordelen, eller kanskje fordi den er så lik britisk korthår og amerikansk korthår, ser det ikke ut til at europé har fanget oppdretteres oppmerksomhet. Den forblir uvanlig.

Rasen avles nå selektivt, og det er ikke lenger tillatt med utkrysning til britisk korthår. Den er ikke godkjent hos GCCF eller de store forbundene utenfor Europa.

## Utseende
Europeisk korthår er en middels stor katt. Den har et avrundet hode. Middels lang, rett og jevnt bred nese. Den har en kraftig hake. Ørene er middels store og plassert godt fra hverandre. Øynene er store, runde, noe skråstilte. Den har stor avstand mellom øynene sammenlignet med andre katteraser. Fargen på øynene må være klar og ren og passe til pelsfargen. Nakken er halvlang og muskuløs. Kroppen er muskuløs og kraftig, men ikke tett. Bena er halvlange, kraftige og muskuløse med runde poter. Halen er halvlang og ganske kraftig ved roten, smalner gradvis til en avrundet tupp. Pelsen er kort, tett, og flattliggende. Dekkhår, underpels, ullhår. Dekkhårene er ganske grove.

### Fargevarianter, mønstre og markeringer
Alle ordinære farger er tillatt. Men farger som sjokolade, lilla og siameserfarger som ikke er naturlige hos skandiaviske katter er ikke tillatt. Katten skal være renavlet.

## Referanser
Tang (redskap)

:

Ei **tang** er et redskap for å endre formen på, holde eller klippe materiale.  Tenger består av en kjeft og to håndtak.

Eksempler på tenger er:
*Avisoleringstang – Laget for avisolering av ledninger
*Avbitertang – for å klippe og avisolere ledninger
*Kombinasjonstang – med kjeft med rund del, flat del og avbiter
*Låsetang – for å tvinne og klippe låsetråd ved låsing av bolter etc.
*Rundtang – for detaljarbeid
*Spisstang – for detaljarbeid, gjør det lettere å komme til på trange steder. Finnes i både rette og skjeve varianter, som begge kan være hendige i ulike arbeidssituasjoner.
*Spenntang – for å holde fast emner
*Telefontang – Flate kjever og avbitermekanisme.
*Vannpumpetang – Justerbar gripvidde

Pinsett er et redskap som overlapper tang i funksjon og definisjon. Og et redskap som pølseklypa kan valgfritt defineres som en variant av en av disse.

## Typer
Under følger en liste over ulike typer tenger:

## Kilder
**Alt om bilen*, Det Beste A/S, 1974, ISBN 82-7010-036-6
Tolga-Os

**Tolga-Os** (1966–1975) i Hedmark er en av meget få skilsmissekommuner i Norge i nyere tid.  Kommunen bestod med navnet Tolga-Os fra 1. januar 1966 til 31. desember 1975, da de to tidligere kommunene Tolga og Os ble gjenopprettet.

## Historikk

1837: Tolga kommune ble opprettet med hovedsakelig samme grenser som dagens to kommuner. 

1. januar 1911 ble det gjennomført grensejusteringer i Tolga, Trysil, Ytre- og Øvre Rendal kommuner for å opprette Engerdal kommune. Et område med 201 innbyggere fra Tolga ble overført til den nye kommunen.

I 1926 ble Os skilt ut fra Tolga som egen kommune. Etter delingen hadde Tolga 1&nbsp;917 innbyggere. Os hadde 1&nbsp;936.

1. januar 1966 ble Tolga og Os kommuner slått sammen til den nye Tolga-Os kommune. Tolga hadde ved sammenslåingen 1&nbsp;944 innbyggere, Os 2&nbsp;015.

1. januar 1976 ble Tolga-Os igjen delt i Tolga og Os kommuner. Tolga kommune hadde et innbyggertall på 1&nbsp;865, Os hadde 1&nbsp;859.

## Litteratur
Jenssen, Jens Olai (mfl) *Ein skilsmissekommune i Bygde-Norge* (Samlaget, 1974)
Keltisk

**Keltisk** kan vise til:

;Etnisk og språklig
* Keltere som historisk folkegruppe
* Keltiske språk
* Keltiske nasjoner
* Moderne keltere (keltisk identitet)

;Kultur
* Keltisk musikk
* Keltisk kunst

;Sport
*Merk at «c» her uttales som «s»*
*Celtic FC – skotsk fotballklubb
*Boston Celtics – amerikansk basketballag
*Belfast Celtic – tidligere irsk/nordirsk fotballklubb
*Bloemfontein Celtic – sørafrikansk fotballklubb
*Dewsbury Celtic – engelsk rugbyklubb
*Donegal Celtic – nordirsk fotballklubb
*Farsley Celtic A.F.C. – engelsk fotballklubb
*Lurgan Celtic F.C. – nordirsk fotballklubb
*Oban Celtic – skotsk shintyklubb
*Stalybridge Celtic F.C. – engelsk fotballklubb
Bjørn Aamodt

**Bjørn Aamodt** (1944–2006) var en norsk lyriker, sønn av billedkunstneren Asbjørn Aamodt.
## Biogragi
Han arbeidet som sjømann, metallarbeider og sosialarbeider. Debutboken hans var diktsamlingen *Tilegnet* som kom i 1973. I flere av diktsamlingene har Aamodt brukt erfaringer og vokabular, fra sjømannslivet og arbeidet som kranfører, og diktene er blant høydepunktene i norsk arbeiderlyrikk. I samlingene *Stå*, *ABC* og *Atom* har han brukt andre motivkretser.

## Diktsamlinger
* 2010 *Avskjed* (Gyldendal, Oslo) 
* 2004 *Arbeidsstykker og atten tauverk* (Gyldendal, Oslo) 
* 2002 *Atom* (Gyldendal, Oslo) 
* 1997 *Anchorage* (Gyldendal, Oslo) 
* 1994 *ABC* (Gyldendal, Oslo) 
* 1990 *Stå* (Gyldendal, Oslo)
* 1980 *Knuter, Mulm og andre dikt* (Gyldendal, Oslo)
* 1973 *Tilegnet* (Gyldendal, Oslo)

## Priser og utmerkelser
* 2003 – Doblougprisen
* 1998 – Nominert til Nordisk råds litteraturpris
* 1997 – Halldis Moren Vesaas-prisen
* 1997 – Gyldendalprisen 
* 1995 – Nominert til Nordisk råds litteraturpris 
* 1994 – Gyldendals legat

## Referanser


## Eksterne lenker
* Poeten Bjørn Aamodt og ettermælet hans. Forfatterskapslesning av Atle Kittang.
Forsvarsministeriet (Danmark)

**Forsvarsministeriet** i Danmark er et ministerium med ansvar for det danske forsvar og relaterte sivile funksjoner, herunder oppgaver i forbindelse med internasjonale aktiviteter og samarbeidsaktiviteter til støtte for bevaring eller etablering av fred.

I tillegg har ministeriet ansvar for oppgaver rundt sikring av trafikk og overvåkning av farvann rundt Danmark, Grønland og Færøyene, herunder suverenitetshevdelse på sjøterritoriet. Tilsvarende oppgaver ivaretas for luftrommet.

Til ministerområdet hører blant annet Forsvarskommandoen, Hjemmeværnskommandoen, Forsvarets Efterretningstjeneste, Forsvarets Auditørkorps, Farvandsvæsenet, Forsvarets Oplysnings- og Velfærdstjeneste, Forsvarets Interne Revision, Beredskabsstyrelsen, Militærnægteradministrationen, Forsvarsministeriets Krigergravtilsyn, Forsvarsministeriets Jagtbestyrer, Hans Majestæt Kongens Jagtkaptajn og Hans Majestæt Kongens Adjudantstab.

## Referanser


## Eksterne lenker
* Forsvarsministeriet
Storbritannias forsvarsdepartement

**Storbritannias forsvarsministerium** (**Ministry of Defence**, forkortes MoD) er et ministerium med ansvar for de britiske væpnede styrker. Det ble opprettet i 1964 gjennom sammenslåingen av Admiralitetet (*Admiralty*), Krigsministeriet (*War Office*) og Flyministeriet (*Air Ministry*).

Ministeriet ledes av fire ministre:

* en statssekretær for forsvar (*secretary of state for defence*), som er sjef for departementet;
* en statsminister for de væpnede styrker (*minister of state for the armed forces*);
* en understatssekretær for forsvar og minister for forsvarsinnkjøp (*under secretary of state for defence and minister for defence procurement*); og
* en understatssekretær for forsvar og minister for veteraner (*under secretary of state for defence and minister for veterans*).

Det har tre forsvarsgrener: 

* Royal Navy (som inkluderer Royal Marines)
* British Army
* Royal Air Force.

## Referanser


## Eksterne lenker
* Det britiske forsvarsdepartementet
Justisministeriet (Danmark)

**Justisministeriet** i Danmark er et ministerium med ansvar for justisvesenet, herunder politi- og anklagermyndighet, rettsvesen og kriminalomsorg.

## Etater
*Politiet
*Anklagemyndigheden
*Kriminalforsorgen
*Civilstyrelsen
*Domstolsstyrelsen
*Statens Våbenkontrol
*Datatilsynet
*Abortankenævnet
*Procesbevillingsnævnet
*Pressenævnet
*Retslægerådet
*Dyreforsøgstilsynet
*Det Dyreetiske Råd
*Det særlige råd vedrørende dyreværnsspørgsmål (Dyreværnsrådet)
*Rådet vedrørende hold af særlige dyr

## Eksterne lenker
*
Storslalåm

**Storslalåm** er en øvelse i alpint. Øvelsen går ut på å kjøre mellom porter på samme måte som i slalåm, men med større avstand mellom portene og dermed med større hastighet.

## Forskjeller mellom storslalåm og slalåm
I storslalåm kan man holde større fart enn i slalåm, fordi en storslalåmløype inneholder færre porter, som er satt med større avstand, slik at man må svinge langt færre ganger enn i slalåm. 

I slalåm er svingene kortere (og må utføres raskere), slik at kjørerne må ha en trangere, mer direkte fallinje. Denne trangere linjen holder slalåmkjørerne nærmere portene. 

Dette gjør at man har utviklet portene slik at de er bøyelige. Når utøverne kjører inn over den innerste porten i en sving med overkroppen, har de beskyttelse på leggene og armene for ikke å bli skadd av portene i tilfelle de ved en feil ikke slår vekk porten med stavene som er påsatt «kopper» for ikke å skade hendene.

## Utstyr
Storslalåmski er lengre og stivere enn slalåmski. Storslalåmstavene er vanligvis bøyd slik at de legger seg rundt kjørerens kropp, og har ikke like mye kontakt med snøen som slalåmkjørerens staver.

I 2003 innførte FIS for første gang minstelengder på skiene: 185 cm for menn og 180 cm for kvinner.

Øvelsen har stått på det olympiske programmet siden OL 1952 i Oslo.

## Parallellstorslalåm
Parallellstorslalåm ble introdusert som ny øvelse i verdenscupen 15. desember 2015. I denne øvelsen er det to traseer ved siden av hverandre, i andre omgang bytter løperne trasé. I verdenscupen deltar 32 utøvere som først kjører sekstendedelsfinaler, vinnerne derfra går til åttendedelsfinalen og så videre helt til to løpere møttes i finalen for å kåre en vinner. Øvelsen ble satt på VM-programmet under alpin-VM 2021, da med 16 utøvere for menn og 16 for kvinner.

## Referanser


## Eksterne lenker
*
Fugl Føniks

**Fugl Føniks** er et fabeldyr fra egyptisk mytologi, hvor den er et symbol på gjenfødelsen. Legendene om fugl Føniks finnes også i gresk og romersk mytologi og i kristen ikonografi. Lignende myter gjenfinnes også i mange andre kulturer, som i Kina (*[[fenghuang]]*), Japan og Korea. Navnet *føniks* kommer av gresk *phoinix*, som betød purpur, og som også gav navn til Fønikia, siden innbyggerne der handlet nettopp med denne etterspurte rødfargen. I senere tolkninger er den også blitt symbol på gjenoppstandelse, udødelighet og liv etter døden. Fuglen skal ha lignet en hegre med fjær i gull og rødt, men både ørner og flamingoer nevnes også i de gamle kildene. Fugl føniks skulle også være en svær fugl med brennende fjær.

## Fortellinger
Ifølge sagnet lever Føniks mellom 500 og  Mot slutten av livsløpet flyr den til den hellige byen Heliopolis, hvor den bygger et reir av myrra i tempelet til solguden Ra. Ved soloppgang antennes reiret av gløden til morgenrøden, og både reiret og fuglen brenner kraftig og blir til aske. Fra denne asken gjenoppstår Føniks som en ung, ny fugl, som stiger høyt opp på himmelen. Dette blir i dag også brukt i overført betydning når man snakker om «fugl Føniks».

## Symbolikk
I tidlig kristen gravskulptur er fugl Føniks et symbol på oppstandelse og håp om seier over døden.

Fuglen kan også muligens oppfattes som et kosmologisk motiv, da den finnes i den nederste delen av globen på prekestolen i Mariakirken i Bergen. Fugl Føniks er også et av de dyresymbolene som er brukt i alkymien.

I Harry Potter-bøkene har professor Humlesnurr en føniks kalt Vulcan (engelsk: Fawkes)

I Kristen tradisjon og hos pave Klemens av Roma finner vi at myten om Føniks ble brukt som et naturens vitnesbyrd på oppstandelsens mysterium jfr. 1 Klemensbrev 25

## Se også

* Overnaturlige vesener
* Fabeldyr

## Referanser


## Litteratur
*Holland, Tom: *Perserkrigene*, forlaget Gyldendal, Oslo 2008, ISBN 978-82-02-29299-7

## Eksterne lenker
* Manuskriptet Aberdeen Bestiary
* Stedet i Aberdeen Bestiary bildet er hentet fra
*  Kommentarer i Aberdeen Bestiary